Ny liste i dag: Real Madrid topper penge-ligaen for 10. år på rad
For tiende gang på rad topper nemlig Real Madrid fotballens penge-liga, utarbeidet av Deloitte Sport Business Group. Til tross for en skuffende sesong sportslig har Manchester United tatt steget fra 4. til 2. plass på denne listen. De kommersielle inntektene har økt med utrolige 24,1 prosent, selv om det meste gikk skeis under David Moyes.Real Madrid på sin side økte sine TV- og reklameinntekter med 9 prosent – til over 4,7 milliarder kroner. Rivalen Barcelona falt ned til 4. plass og er første gang siden 2005 – 06 ikke på pallen på listen, som bare handler om inntekter, ikke gjeld. Ifølge Deloitte-rapporten tjente Real Madrid nesten én milliard kroner bare på kampbilletter. TV-rettigheter ga bortimot 1,8 milliarder kroner, mens reklame, sponsorer og lignende ga drøyt to milliarder kroner. – Real Madrid vant Champions League for tiende gang og kommer altså for tiende gang på topp i vår oversikt. Klubbens suksess på banen viser seg også i økonomien, sier Dan Jones, direktør for Deloitte Sports Business Group. – De forsterker sin posisjon som Europas mest suksessrike klubb noen gang, sier han om Martin Ødegaards nye klubb.Jones utelukker ikke at Manchester United kan overta topp-plassen til Real Madrid: – Hvis United kommer inn i Champions League igjen til 2015-16-sesongen, så er det en stor mulighet for at de vil gå til topps i pengeligaen. De fem store ligaene dominerer naturlig nok listen med tyrkiske Galatasaray som eneste «outsider» blant topp 20. Spanske Atlético Madrid gjør det største hoppet på listen, fra 20. til 15. plass, etter å ha spilt Champions League-finale mot byrival Real Madrid. Åtte av de 20 rikeste klubbene kommer fra Premier League . For ett år siden var det seks. De to nye inn på listen er Everton og Newcastle. Verdens rikeste klubber (norske kroner): 1. Real Madrid: 4,786 mrd. 2. Manchester U.: 4,511 mrd. 3. Bayern München: 4,246 mrd. 4. Barcelona: 4,221 mrd. 5. Paris SG: 4,131 mrd. 6. Manchester City: 3,610 mrd. 7. Chelsea: 3,379 mrd. 8. Arsenal: 3,130 mrd. 9. Liverpool: 2,665 mrd. 10. Juventus: 2,434 mrd. 11. Borussia Dortmund 2,278 mrd. 12. Milan 2,175 mrd. 13. Tottenham 1,880 mrd. 14. Schalke 1,863 mrd. 15. Atlético Madrid 1,480 mrd. 16. Napoli 1,435 mrd. 17. Inter 1,428 mrd. 18. Galatasaray 1,410 mrd. 19. Newcastle 1,351 mrd. 20. Everton 1,255 mrd. Kilde: Deloitte Sport Business Group.
«Verdens største klubb», sa Martin Ødegaard da han ble presentert som Real Madrid-spiller. Og i dag kom også beviset på at han har rett. presentert som Real Madrid-spiller. Og i dag kom også beviset på at han har rett.